Um fimmtíu manns á níræðisaldri þurftu frá að hverfa í Laugardalshöll þegar bóluefni kláraðist í gær. Ailir sem fæddir eru fyrir 1939 voru í upphafi boðaðir en í fyrrakvöld var ákveðið að boða einnig fólk fætt 1940. Ragnheiður Ósk Erlendsdóttir framkvæmdastjóri hjúkrunar á Heilsugæslu höfuðborgarsvæðisins segir fólk hafa tekið þessu almennt mjög vel.
En fólk tók þessu almennt mjög vel
það endaði kannski frekar með því að fólk var að hugga okkur
Alls hafa um fjögur þúsund eldri en áttatíu ára verið bólusett í þessari viku, en ástæðu þess að bóluefnið kláraðist má rekja til að um hundrað fleiri komu en búist var við.
Þá fóru útreikningarnir okkar út um þúfur.
Þetta er eitthvað sem við þurfum þá að passa næst að það eru um 5% sem kemur utan af höfuðborgarsvæðinu.
Ragnheiður segir heilsugæsluna ekki ráða hve marga skammta hún fær, en verkefnið sé að láta magnið ganga upp og ekkert megi fara til spillis. Á morgun verða heilbrigðisstarfsmenn bólusettir með AstraZeneca efninu. Fleiri skammtar frá Pfizer komi í næstu viku.
Og þá vinnum við áfram með eldri borgara
og klárum árgang 1940 og tökum árgang 1941 líka.